[{"text_idx": "#000007", "text": "Dros y blynyddoedd diwethaf, mae\u2019r sied gardd ddi-nod wedi dod yn boblogaidd eto fel lle domestig aml-ddefnydd i \u2018ddianc\u2019 iddo. Hefyd, mae cabanau pren, carafanau sipsiwn a hyd yn oed tai pen coed bellach yn ddymunol iawn fel llety gwyliau dymunol."}, {"text_idx": "#000008", "text": "Roedd Dylan Thomas yn teimlo bod lleoedd bach caee\u0308dig yn rhoi\u2019r heddwch iddo fod yn greadigol, i ffwrdd o\u2019i deulu ifanc a oedd yn tarfu arno\u2019n aml. Ei sied ysgrifennu yn Nhalacharn yw\u2019r enghraifft enwocaf, ond mae\u2019n llai adnabyddus ei fod wedi ysgrifennu rhannau o\u2019i ddrama \u2018Dan y Wenallt\u2019 mewn carafa\u0301n sipsiwn yng nghefn gwlad Rhydychen."}, {"text_idx": "#000009", "text": "Ym mis Medi 1947, pan roedd yn wynebu dychwelyd o dramor (ar o\u0302l nifer o fisoedd yn yr Eidal) heb gartref i fyw ynddo, gofynnodd Dylan yn druenus i\u2019w noddwr, Margaret Taylor, \u2018You will help about a house, won\u2019t you? I\u2019m as homely as a tea-caddy, but have no pretty pot\u2019. Roedd yr ymbil wedi gweithio; daeth o hyd i \u2018blasty\u2019, a oedd yn swnio\u2019n foethus iawn, i\u2019r teulu ym mhentref South Leigh, ger Witney, deg milltir y tu allan i Rydychen lle\u2019r oedd cysylltiadau rheilffordd da i Lundain. Dyma oedd eu cartref cyntaf mewn saith mlynedd, ond yn anffodus, roedd yn fach, yn llaith ac nad oedd ganddi ystafell ymolchi neu dy\u0302 bach y tu mewn. Roedd Dylan yn ei ddisgrifio fel \u2018\u2018a poky cottage full of old people [roedd wedi dod a\u0302\u2019i hen rieni i fyw yn South Leigh], animals and children\u2019."}, {"text_idx": "#000010", "text": "Gan fod Margaret yn poeni nad oedd gan ei prote\u0301ge\u0301 ddigon o heddwch i fodloni\u2019r dyddiadau cau ar gyfer ei waith ac ennill arian, bodlonodd ei ofynion pan ofynnodd ef am garafa\u0301n. Mae Caitlin yn ei chofio hi\u2019n dod a\u0302 \u2018gypsy caravan down from Oxford\u2019, ac mae mab y postfeistr lleol, Bill Green, yn cofio ceffyl yn cael ei logi yn Witney i\u2019w symud i\u2019r cae mawr ger y plasty: \u2018it was one of those old-fashioned gypsy caravans, all painted different colours, golden-brown and yellow\u2019 gydag olwynion haearn. Ar y tu mewn roedd dau wely cul a oedd yn plygu, sto\u0302f primus a gwresogydd paraffin \u2013 \u2018he\u2019d got his table in the front. He used to push the rear and sit looking out...With his knees under the table, and writing away\u2019. Yn fuan wedyn, datblygodd Dylan arfer o fynd am beint ar ddiwedd y bore yn y Mason Arms ac yna byddai\u2019n dweud \u2018Well, I\u2019ve got to put my knees under the table...and do some writing\u2019. Fodd bynnag, ar adegau byddai Dylan yn ysgrifennu am ddyddiau ac yn osgoi yfed yn y dafarn."}, {"text_idx": "#000012", "text": "Yn y cyfamser, roedd Caitlin yn mynd yn fwyfwy rhwystredig ac yn grac. Roedd rhieni Dylan yn anwybyddu ei arferion yfed, aeth yn absennol yn Llundain yn aml, ac roedd Margaret yn ymweld yn aml a\u0302\u2019r garafa\u0301n i weld Dylan \u2013 \u2018[she] didn\u2019t give a damn about me or the children. I turned that caravan over once with Dylan inside it, so she had it moved...down into an orchard near the post office\u2019."}, {"text_idx": "#000013", "text": "Daeth y pentrefwr a\u2019r actor, Harry Locke, yn ffrind da i Dylan i Caitlin. Ar un adeg, roedd Dylan wedi ei wahodd i\u2019w carafa\u0301n Wrth agor y drws, cafodd ei synnu gan yr awyrgylch drewllyd: \u2018and it was full of flies, big bluebottles...and brown bottles! And a drawer full of papers! I said: Dylan \u2013 open the window! It stinks in here!\u2019. Yn hwyrach, dywedodd Dylan wrth Harry ei fod wedi ei gynnwys yn \u2018Dan y Wenallt\u2019 fel y cymeriad No Good Boyo, ac ymatebodd hynny trwy ddweud, \u2018You sod!\u2019"}, {"text_idx": "#000014", "text": "Ym mis Mai 1949, pan symudodd y teulu i\u2019r Ty\u0302 Cwch yn Nhalacharn, gwnaeth Dylan fabwysiadu garej pren i ysgrifennu ynddo. Fodd bynnag, o fis Hydref 1951 i fis Ionawr 1952, roedd Dylan a\u2019r garafa\u0301n sipsiwn yn o\u0302l yng nghwmni ei gilydd am sbel pan symudodd y teulu i fflat islawr yn rhanbarth Tref Camden yn Llundain, yn agosach at y cyfleoedd ar gyfer incwm. Erbyn hyn roedd gan y teulu Thomas eu trydydd plentyn, felly roedd angen lle preifat hyd yn oed yn fwy. Llwyddodd Margaret i symud y garafa\u0301n sipsiwn o South Leigh i gornel yr ardd lle treuliodd Dylan amser yn ysgrifennu gyda\u2019i bengliniau o dan y bwrdd \u2013 arhosodd y garafa\u0301n yno wedi iddynt ddychwelyd unwaith eto i Gymru."}, {"text_idx": "#000015", "text": "Cafodd ei hailddarganfod yn 2013 gan fywgraffydd Dylan, Andrew Lycett, a oedd yn chwilfrydig am ei dynged. Mewn erthygl papur newydd mae\u2019n cofio gweld adeiledd adfeiliedig wedi\u2019i orchuddio gan darpolin, rhyw fath o \u2018sied ogoneddus\u2019, ond roedd yn gallu ei hadnabod o hen luniau. Roedd yn ei hystyried fel \u2018an important part of Camden\u2019s history\u2019 ac yn werth ei hadfer gyda chyllid priodol. Heddiw, hoffem weld ei photensial fel cartref gwyliau unigryw iawn gyda hanes llenyddol diddorol."}]